kardosdrur/scandi-wiki huggingface dataset:
Uri Avnery

Uri Avnery (hebraisk , født Helmut Ostermann; 10. september 1923 i Beckum (Westfalen), død 20. august 2018 i Tel Aviv (Israel)) var en israelsk journalist og fredsaktivist. Han tilhørte en gammel tysk-jødisk bankierfamilie. Familien flyttede til Palæstina i 1933.

Han var medlem af Knesset fra 1965 til 1973 og igen fra 1979 til 1981. Som ung tilhørte han terrororganisationen Irgun, og deltog i den arabisk-israelske krig i 1948. Efter krigen skrev han en bog om krigen.

I 1950'erne og 1960'erne udgav han ugeavisen Haolam Hazeh, en anti-establishment tabloid kendt for mange sensationelle scoop.

Han blev senere engageret i venstreorienteret aktivisme, og grundlagde fredsbevægelsen Gush Shalom, som han siden har været leder af. Bevægelsen er respekteret i Europa, men de fleste israelere ser på den og Uriely som pro-palæstinensiske aktivister.

Avnery krydsede i 1982 frontlinjen til Beirut, hvor han mødtes med Yasser Arafat, hvilket efter sigende skulle have været første gang en israeler mødte Arafat personligt.

Bibliografi
1 against 119: Uri Avnery in the Knesset (1969).

Eksterne links 
 Averny News 
 Gush Shalom

Parlamentsmedlemmer
Journalister
Jøder fra Tyskland
Personer fra Israel
Aktivister fra Israel
Vahselbugten

Vahselbugten er en bugt på vestsiden af Luitpoldkysten i Antarktis. Bugten er 11 km bred og er udløbet for smeltevandet fra Schweitzerbræen og Lerchenfeldbræen. Bugten blev opdaget af den tyske antarktisekspedition 1911–13 under ledelse af Wilhelm Filchner. 

Bugten blev af Filchner opkaldt efter kaptajn Richard Vahsel på ekspeditionskibet Deutschland, som døde på ekspeditionen. Filchner omdøbte senere bugten til Hertug Ernst Bugt efter at en større isflage brød løs og åbenbarede en større bugt, men det første navn er blevet det indarbejdede navn.

Kilder 
Beskrivelse på SCAR Gazetter 

Bugter i Antarktis
Netværket DHI

Netværket DHI (Den Helhedsorienterede Indsats) er et landsdækkende netværk, der består af private og offentlige virksomheder, faglige organisationer, erhvervsuddannelsessteder, skoler, opholdssteder og andre organisationer, der arbejder med unge med særlige behov i uddannelse og arbejde. Netværket er en del af foreningsfællesskabet Ligeværd. DHI arbejder helhedsorienteret, dvs. at deres udgangspunkt er de unges personlige, sociale og faglige kompetencer, med fokus på job, uddannelse, bolig og fritid. Netværket er evalueret af Aarhus Universitet med særligt henblik på kortlægning af de organisatoriske, strukturelle og pædagogiske forhold, som fremmer barrierenedbrydning hhv. bribygning for unge med særlige behov..

Netværket havde i 2014 omtrent 60 medlemmer. DHI har sekretariat i Aarhus.

Formål 
Netværket DHI fokuserer på at udvikle pædagogiske og socialfaglige metoder, der er rettet mod unge, der er udfordret fagligt og personligt i forhold til at gennemføre en ungdomsuddannelse. Dette omfatter også unge med særlige psykiske problemstillinger. 

DHI arbejder med at skabe netværk om et mere rummeligt arbejdsmarked, hvor virksomhedens behov og ønsker for kompetencer matches målgruppens muligheder og ønsker.

DHI arbejder for erfarings – og videndeling bl.a. ved afholdelse af konferencer, seminarer og temamøder med fagligt, specifikt målrettet og mere alment indhold for særlige og bredere grupper. DHI´s deltagelse i Erasmus+ projektet forventes at give erfaringer angående metoder og styrkede uddannelsesmiljøer for målgrupperne.

DHI sætter fokus på socialøkonomiske virksomheder, som uddannelses- og arbejdspladser for unge med særlige læringsbehov, for herigennem at fremme muligheder for unges uddannelse og beskæftigelse. Undervisning og beskæftigelse med udgangspunkt i praksis er i fokus.

Referencer

Eksterne links 
Officiel hjemmeside 

Uddannelse i Danmark
Netværk
Marianne Lundsby

Marianne Lundsby (født 15. juli 1988 i Skive) er en tidligere kvindelig dansk håndboldspiller, der spillede håndbold i 9 år. Hun fik i 2012 debut på det danske kvindelandshold til Golden League stævnet i Danmark.

Hun er kæreste med BSV's Klaus Thomsen.

Eksterne henvisninger 
 Spillerprofil hos randershk.dk 

Personer fra Skive 
Håndboldspillere fra Randers HK
Håndboldspillere fra Skive fH
Håndboldspillere fra Team Tvis Holstebro
Håndboldspillere fra Danmark
Ron Jones

Ron Jones (født 1941) er en amerikansk forfatter og lærer i Palo Alto og San Francisco, Californien samt historiefortæller. Han er internationalt kendt for sit eksperiment i klasseværelset kaldet Den tredje bølge. I 1981 blev Den tredje bølge omskrivet til en tv-film kaldet The Wave, og en roman af Todd Strasser, samt endnu en film i 2008, som vandt Emmy og Peabody Awards. Jones bor i San Francisco, Californien, hvor han ofte optræder som historiefortæller.

Lærere fra USA
Forfattere fra USA
Joen Magnus Rasmussen

Joen Magnus Rasmussen (født 27. februar 1966) er en færøsk erhvervsmand og politiker (FF).
 
Han er kontoruddannet og daglig leder af fiskefabrikken Tavan Sp/f i Leirvík på Eysturoy, men havde orlov da han var lagtingsmedlem 2011-15. Han er medlem af Tavans bestyrelse.

Rasmussen var medlem af kommunalbestyrelsen i Leirvík 2000–2008 og medlem af kommunalbestyrelsen i Eysturkommuna 2009–2012. I valgperioden 2011-15 var han fast mødende suppleant i Lagtinget, i perioden 2011–12 for Jákup Mikkelsen og fra 2012–15 for Jacob Vestergaard. ved valget i 2015 fik han 278 stemmer og blev nr. 7 på Fólkaflokkurins liste, hvor han fik 278 stemmer og blev nr. 7 på Fólkaflokkurins liste, og dermed 1. suppleant. Fra 21. september 2015 er han midlertidigt mødende for Annika Olsen fra 21. september 2015. Rasmussen var næstformand for Lagtingets kontroludvalg 2011-15.

Lagtingsudvalg 
 2011-2015 Næstformand for Lagtingets kontroludvalg

Referencer

Eksterne henvisninger 
 Joen Magnus Rasmussen  hos Lagtingets hjemmeside

Lagtingsmedlemmer fra Færøerne
Erhvervsfolk fra Færøerne
Personer fra Østerø
Politikere fra Fólkaflokkurin
Johanna Westberg

Johanna Westberg (født 6. april 1990) er en tidligere svensk håndboldspiller. Hun fik i 2012 debut på det svenske kvindelandshold til Møbelringen Cup i Norge. Hun har tidlige spillet for Skuru IK, Randers HK og Nykøbing Falster Håndboldklub.

Hendes tvillingesøster, Emelie Westberg, var også professionel håndboldspiller.

Karriere 
Johanna startede med at spille håndbold i Skuru IK. Der spille hun sammen med sin tvillingesøster Emelie Westberg og Natalie Hagman.Skuru er en af de største ungdomsklubber indenfor svensk håndbold og i 2009 vandt Skuru junior SM slutspillet i Lund med de tre tidligere nævnte spillere som mest toneangivende spillere. Hun spillede 20 kampe for det svenske juniorlandshold hvor hun scorede 30 mål, for ungdomslandsholdet spillede hun 27 kampe med 85 mål til følge.

Det sidste år hvor Johanna spillede for Skuru lykkes det at komme til SM-finalen hvor de tabte 38-20 til Sävehof. Johanna var Skurus største stjerne i finalen og da sæsonen var slut skiftede hun til den danske klub Randers HK. Der spillede hun i 2 år inden hun blev genforenet med tvillingesøster Emelie og veninden Nathalie Hagman i Nykøbing Falster Håndboldklub. Det lykkedes for Johanna og klubben at vinde det danske mesterskab i sæsonen 2016/2017. Hun stoppede sin karriere i 2022.

Johanna Westberg fik debut for det svenske landshold ved Møbelringen Cup i 2012, der gjorde hun det så godt at hun fik mesterskabsdebut ved EM 2012 i Serbien. Siden da har Johanna været tæt på det svenske landshold uden dog at blive udtaget til mesterskaberne, hvilket dog skete ved EM i Sverige 2016.

Eksterne henvisninger 
 NFH - Johanna Westberg
 

Håndboldspillere fra Sverige
Håndboldspillere fra Randers HK
Håndboldspillere fra Nykøbing Falster Håndboldklub
Sidsel Bodholt Nielsen

Sidsel Bodholt Nielsen (født 8. november 1989) er en tidligere dansk håndboldspiller, der senest spillede for Viborg HK. Hun har tidligere optrådt for Skive fH og selvsamme Viborg HK.

Hun er tvillingesøster til Nantes Loire Atlantique Handball's Stine Bodholt Nielsen.

Kilder 
 Hbold - Sidsel Bodholt Nielsen
 Tvillingesøstre til Skive fH
 Handball - Sidsel Bodholt Nielsen 

Håndboldspillere fra Danmark
Håndboldspillere fra Skive fH
Personer fra Aabenraa
Valget i Tanzania 2010

Valget i Tanzania 2010 blev afholdt i hele Tanzania den 31. oktober 2010. Præsident Jakaya Kikwete fra CCM stillede op til valg for sin anden periode som præsident, mens Willibrod Slaa fra Chadema var hans hovedmodstander.

Kikwete vandt præsidentvalget med 61,17 % af stemmer, efterfulgt af Slaa med 26,34 % og Lipumba med 8,06 %.

Præsidentvalget 

 Kilde: Adam Carrs valgarkiv

Valget til nationalforsamlinga 

 Kilde: Parliament of Tanzania

Se også 
 Salum Khalfani Bar'wan, den første albino som er blevet valgt ind i Tanzanias nationalforsamling.

Notater 

2010
Tanzania 2010
Metropolregion Hamburg

Metropolregion Hamburg (tysk: Metropolregion Hamborg) er et af Tysklands elleve storbyområder. Regionen omfatter delstaten Hamborg og dele af de nordtyske delstater/forbundslande Niedersachsen, Slesvig-Holsten og (2012) Mecklenburg-Vorpommern. Indbyggertallet er ca. 5,3 millioner (2018).

Regionen 
Storbyområdet omfatter sytten Landkreise og tre kreisfri byer udover Hamborg

Kreisfrie byer ⋅ 
 Hamburg
 Lübeck (Slesvig-Holsten) (siden 2012)
 Neumünster (Slesvig-Holsten) (siden 2012)
 Schwerin (Mecklenburg-Vorpommern) (siden 2012)

Niedersachsen 
 Landkreis Cuxhaven (hovedby Cuxhaven)
 Landkreis Harburg (hovedby Winsen (Luhe))
 Landkreis Heidekreis (hovedby Bad Fallingbostel)
 Landkreis Lüchow-Dannenberg (hovedby Lüchow)
 Landkreis Lüneburg (hovedby Lüneburg)
 Landkreis Rotenburg (Wümme) (hovedby Rotenburg (Wümme))
 Landkreis Stade (hovedby Stade)
 Landkreis Uelzen (hovedby Uelzen)

Slesvig-Holsten 
 Kreis Dithmarschen (hovedby Heide)
 Kreis Herzogtum Lauenburg (hovedby Ratzeburg)
 Kreis Ostholstein (hovedby Eutin) (siden 2012)
 Kreis Pinneberg (hovedby Pinneberg)
 Kreis Segeberg (hovedby Bad Segeberg)
 Kreis Steinburg (hovedby Itzehoe)
 Kreis Stormarn (hovedby Bad Oldesloe)

Mecklenburg-Vorpommern 
 Landkreis Nordwestmecklenburg (hovedby Wismar) (siden 2012)
 Landkreis Ludwigslust-Parchim (siden 2012)

Eksterne kilder/henvisninger 

 Metropolregionens websted 

Hamborg
Mecklenburg-Vorpommern
Niedersachsen
Slesvig-Holsten
Hamburg, Metropolregion
The Interview

The Interview er en amerikansk krigs- og komediefilm, skrevet af Dan Sterling, der handler om to journalister, der skulle have interviewet Nordkoreas leder Kim Jong-un, men det ender med, at CIA får journalisterne til at myrde Kim Jong-un i stedet for at interviewe ham.

Hacking-sagen 
Filmen skulle have haft præmiere i USA 25. december 2014 (og i Danmark 2. april 2015), men på grund af trusler om terror (med henvisning til terrorangrebet den 11. september 2001) mod blandt andre biografgængerne nægtede flere biografkæder at vise filmen, hvilket fik Sony til helt at aflyse premieren, hvilket har afstedkommet  kritik fra den amerikanske præsident Barack Obama, der kalder det en fejl og at man ikke bør reagere på den slags trusler. Sony har dog efterfølgende offentliggjort planer om at vise filmen gratis på sin egen streamingtjeneste Crackle og overvejer også at offentliggøre den på YouTube. Den amerikanske forfatter George R.R. Martin har også tilbudt at vise filmen i sin egen biograf i Santa Fe i New Mexico. 23. december 2014 meddelte Sony, at filmen alligevel ville blive vist i biograferne juledag.

I 2013 henvendte Nordkorea sig både til FN's generalsekretær, Ban Ki-moon, for at få ham til at stoppe filmen og til USA's præsident, Barack Obama, med en besked om, at man anså filmen som et krigshandling og at en visning af filmen ville blive gengældt. I slutningen af 2014 blev Sony hacket af en gruppe, der hedder Guardians of Peace, og fik blandt andet stjålet manuskripter, emails og fem endnu ikke offentliggjorte film.

I december 2014 kokluderede det amerikanske forbundspoliti, FBI, at det er den nordkoreanske regering, der er ansvarlig for hackerangrebet, eftersom der var ligheder med tidligere angreb fra dem. Dette bliver dog afvist af Nordkorea, der dels truer med at angribe "Det Hvide Hus, Pentagon og hele det amerikanske fastland (...)" og dels anklager den amerikanske regering for at stå bag filmen.

Referencer

Eksterne henvisninger 

Amerikanske film fra 2014
Komediefilm fra USA
Krigsfilm fra USA
Bjarni Djurholm

Bjarni Djurholm (født 19. marts 1957 i Kollafjørður) er en færøsk lærer og politiker (Fólkaflokkurin).

Familiebaggrund og erhvervskarriere 
Han er søn af lærer Niels Pauli Djurholm. Bjarni Djurholm er gift med Eydna (født Jacobsen) fra Nólsoy, og bosat i Hoyvík ved Tórshavn. Bjarni Djurholm er uddannet lærer fra Føroya Læraraskúli fra 1982, og har taget flere efteruddannelseskurser. I årene 1982–1984 var han lærer ved Skúlin á Trøðni i Tórshavn, en landsdækkende skole for elever med særlige behov, derefter lærer ved Tórshavns Tekniske Skole 1984–1996. Fra 1996 er han assisterende rektor ved folkeskolen Eysturskúlin i Tórshavn, som har fra 1. til og med 10. klasse. Han var timelærer ved Føroya Handilsskúli 1993–1995.

Politisk arbejde 
Djurholm var vicerepræsentant til Lagtinget fra Suðurstreymoy 1984–1994. Han mødte første gang i Lagtinget i 1987, senere fast for Jógvan Sundstein 1991–1993. I denne periode var han formand for Lagtingets kultur- og skoleudvalg, hvor han også var formand 1996–1998 og igen fra 2011-2015. Djurholm var fast indvalgt på Lagtinget fra Suðurstreymoy 1994–2008. Han var Lagtingets 1. næstformand 1996–1998 og er formand for Lagtingets finansudvalg 1998–2000. 8. december 1994 fremlagde Bjarni Djurholm beslutningsforslag for Lagtinget om en uvildig undersøgelse den såkaldte banksag. Lagtinget vedtog lovforslag om undersøgelsen i maj 1995, og 1996 til 1998 var Bjarni Djurholm observatør på vegne af Lagtinget i undersøgelsen (Grønborg-undersøgelsen), som medførte, at den danske stat eftergav omkring 1 milliard kroner til Færøernes Landsstyre og nedfrøs yderligere 500 mio kr, samt gav en lempelse på rentesatsen på tilbageværende lånebyrde.

Djurholm var erhvervsminister i tre regeringer 2000–2008 og vicelagmand i Jóannes Eidesgaards første regering 2004–2008. I 2007 var han opstillet som kandidat til formandsposten i Fólkaflokkurin, men tabte i en kampafstemning mod Jørgen Niclasen. I 2008 blev han ikke genvalgt til Lagtinget, men kom ind som vicerepræsentant for samme år og blev medlem af Lagtingets erhvervsudvalg. Fra 2011 er Djurholm indvalgt til Lagtinget på eget mandat og formand i Lagtingets kulturudvalg.

Lagtingsudvalg 
2011-2015 formand for Kulturudvalget
2008-2011 medlem af Erhvervsudvalget
1998-2000 formand for Finansudvalget
1996-1998 formand for Kultur- og skoleudvalget
1991-1993 formand for Kultur- og skoleudvalget

Hæder 
Den 20. juni 2005 blve han udnævnt til ridder af Dannebrogordenen.

Referancer 

Politikere fra Fólkaflokkurin
Lagtingsmedlemmer fra Færøerne
Erhvervsministre fra Færøerne
Vicelagmænd fra Færøerne
Lærere fra Færøerne
Personer fra Strømø
Stine Bodholt Nielsen

Stine Bodholt Nielsen (født 8. november 1989 i Aabenraa) er en kvindelig dansk håndboldspiller, der spiller for danske HH Elite i Damehåndboldligaen og Danmarks kvindehåndboldlandshold. Hun kom til klubben i 2021. Hun har tidligere optrådt for Skive fH, Team Esbjerg, Viborg HK og senest franske Nantes Atlantique Handball.

Hun er tvillingesøster til, tidligere håndboldspiller Sidsel Bodholt Nielsen.

Karriere

Klubhold 
Stine Bodholt's første professionele klub var Viborg HK, i 2006. I 2008, hun til ligarivalerne fra  Skive fH, sammen med sin tvillingsøster Sidsel Bodholt Nielsen. I sæsonen 2014/15 skiftede hun så til topklubben Team Esbjerg. Med Team Esbjerg vandt hun det danske mesterskab i 2016. I sommeren 2016, vendte hun tilbage til Viborg HK. I perioden 2019 til 2021, optrådte hun i den franske ligaklub Nantes Atlantique Handball. Hun meddelte i august 2020, hendes graviditet og fik efterfølgende hendes kontrakt ophævet, med den franske klub. I januar 2021, blev annonceret, at hun havde skrevet en 3-årig kontrakt med den danske ligaklub HH Elite.

Landshold 
Hun debuterede på det danske landshold i 2014, i en kamp mod . Hun fik sin første slutrundedebut ved VM på hjemmebane i 2015, hvor hun i alt scorede ni mål. Hun har siden VM i 2015, været med ved fire slutrunder for .

Meritter

Klubhold

Viborg HK 
Danmarksmesterskabet:
: 2008
: 2007
: 2018
DHF's Landspokalturnering:
: 2007
: 2008

Team Esbjerg 
Danmarksmesterskabet:
: 2016
: 2015
Super Cup:
: 2015

Referencer

Eksterne henvisninger 

Håndboldspillere fra Danmark
Håndboldspillere fra Viborg HK
Håndboldspillere fra Team Esbjerg
Håndboldspillere fra Nantes Atlantique Handball
Håndboldspillere fra Skive fH
Håndboldspillere fra HH Elite
Valget i Tanzania 2005

Valget i Tanzania 2005 blev afholdt i to faser, én for Zanzibar og én for hele landet. Begge dele skulle egentlig afholdes den 30. oktober 2005, men det nationale valg blev udsat på grund af at en visepræsidentkandidat døde. Valget på Zanzibar blev afholdt 30. oktober som planlagt, mens det nationale valg blev afholdt 14. december. Dette var det tredje valg i Tanzania siden etpartistaten blev afskaffet i 1992.

Jakaya Kikwete fra Chama cha Mapinduzi vandt præsidentvalget med 80,28 % af stemmerne, fulgt af Ibrahim Lipumba fra Civic United Front med 11,68 % af stemmerne.

Resultater på nationalt plan

Præsident

Nationalforsamling

Resultater på Zanzibar

Præsident

Repræsentanternes hus 

Merk: Et nyt valg blev afholdt for den ugyldiggjorte plads.

Henvisninger 
 Tanzanias valgkommisjon

2005
Tanzania 2005
Valget i Tanzania 2000

Valget i Tanzania 2000 blev afholdt 29. oktober 2000, udover i flere valgdistrikter på Zanzibar som måtte stemme igen 5. november på grund af fejl med distributionen af valgmaterialer. Dette var det andet valg i Tanzania efter at etpartistaten blev afskaffet i 1992, og blev vundet af det regerende parti Chama cha Mapinduzi, som vandt 202 af de 231 direktevalgte sæder i nationalforsamlingen. Deres præsidentkandidat Jakaya Kikwete vandt også præsidentvalget.

Efter valget blev 48 ekstra kvindesæder givet til partierne baseret på deres andel af medlemmer i nationalforsamlingen, mens fem medlemmer blev valgt af Repræsentanternes hus på Zanzibar, ti medlemmer blev nomineret af præsidenten, mens generaladvokaten er medlem af nationalforsamlingen i kraft af sit embede, så det totale antal medlemmer er 285.

Det var en valgopslutning på  % af de  registrerede stemmeberettigede.

Resultater

Præsident

Nationalforsamlingen

Referencer 

2000
Tanzania 2000
Benjamin Mkapa

Benjamin William Mkapa (født 12. november 1938, død 24. juli 2020) var republikken Tanzanias tredje præsident mellem 1995 og 2005. Han var samtidig leder af regeringspartiet Chama cha Mapinduzi (CCM).

Kildeangivelser

Eksterne henvisninger 

Tanzanias præsidenter
Politikere fra Tanzania
Chama Cha Mapinduzi

Chama cha Mapinduzi (CCM; swahili for Revolutionspartiet) er det regerende politiske parti i Tanzania. Partiet blev dannet den 7. februar 1977 under ledelse af Julius Nyerere, ved at et af Tanzanias daværende største partier, Tanganyika African National Union (TANU) og Zanzibars største parti, Afro-Shirazi Party (ASP), slog sig sammen.

TANU/CCM har domineret tanzaniansk politik siden Tanganyika blev selvstændig i 1962. Efter at TANU og ASP slog sig sammen har partiet også domineret på Zanzibar, men der har de imidlertid fået mere modstand fra Civic United Front (CUF). CCM var det eneste lovlige parti frem til juli 1992, da ændringer i grundloven og en række andre love tillod valg med andre partier end CCM.

Valgopslutning 
CCM har vundet alle valg i Tanzania, både præsidentvalg og valg til nationalforsamlingen, siden flerpartisystemet blev indført i 1992: 1995, 2000, 2005 og 2010.

Ved det nationale præsident- og nationalforsamlingsvalg i 2005 vandt daværende udenrigsminister Jakaya Kikwete 80,28 % af stemmerne. Af de 232 sæder som vælges direkte vandt CCM 206.

Ved valget i 2010 blev Kikwete genvalgt med 62,8 % af stemmerne, mens CCM vandt 186 af de 239 direktevalgte sæder i nationalforsamlingen.

Ledere 
TANU/CCM har haft fire ledere gennem sin historie, de har alle været præsident for Tanzania mens de har været formænd. Den første leder, fra 1954 til 1990, var Julius Nyerere (præsident i Tanganyika 1962–1964, præsident i Tanzania 1964–1985); den anden, fra 1990 til 1996, var Ali Hassan Mwinyi (præsident i Tanzania 1985–1995); den tredje, fra 1996 til 2006, var Benjamin Mkapa (præsident i Tanzania 1995–2005). Tanzanias nuværende præsident, Samia Suluhu Hassan, har ledet partiet siden 2021.

Eksterne lenker 
  (engelsk)
  (swahili)

Politiske partier i Tanzania
Etableret i 1977
Falskt opslag

Et falskt opslag er et bevidst ukorrekt opslag i en ordbog, et leksikon eller et andet opslagsværk. Korrekte opslag stammer normalt fra pålidelige ressourcer, mens falske opslag ikke har belæg andre steder.

Et eksempel på et falskt opslag er ordet zzxjoanw, som fandtes i Rupert Hughes' Music Lovers' Encyclopedia fra 1903. Ordet blev opgivet at stamme fra maori, hvor det betød "tromme". Opslaget var fortsat med i nye udgaver af værket til op i 1950'erne, men mistænksomheden blev vakt, da det blev påpeget, at maorisproget ikke bruger bogstaverne Z, X og J, og det ukorrekte i opslaget blev omsider afsløret.

Falske opslag skyldes gerne et ønske om at undgå plagiat, eftersom et andet opslagsværk, som medtager det falske opslag, må formodes at have kopieret indholdet.

Opslagsværker
Hoax
Valget i Tanzania 1995

Valget i Tanzania 1995 blev afholdt i Tanzania den 29. oktober 1995 og den 29. november 1995. Det var det først valg som blev holdt efter at Tanzania afskaffede etpartistaten i 1992, indtil da var kun partiet Chama cha Mapinduzi (CCM) tilladt. CCM beholdt alligevel sin magt, da deres præsidentkandidat Benjamin Mkapa blev valgt, og de vandt 186 af de 232 direktevalgte sæder i nationalforsamlingen. 182 af de 232 valgkredse var på fastlandet, mens 50 var på Zanzibar.

Efter valget blev 37 ekstra sæder for kvinder givet til partierne baseret på hvor stor andel af sæderne i nationalforsamlingen de havde fået, mens fem parlamentsmedlemmer blev valgt af Repræsentanternes hus på Zanzibar, og ti medlemmer blev nomineret af præsidenten. Generaladvokaten er medlem af nationalforsamlingen i kraft af sit embede, så det totale antal medlemmer blev 285.

Der var en valgopslutning på 77 % af de  registrerte stemmeberettigede.

Resultater

Præsident

Nationalforsamlingen

Referencer 

1995
Tanzania 1995
Valget i Tanzania 1990

Valget i Tanzania 1990 blev afholdt den 28. oktober 1990. Tanzania var på det tidspunkt en etpartistat, med Chama cha Mapinduzi (CCM) som det eneste lovlige parti. I valget til nationalforsamlingen var der to kandidater fra samme parti i hvert valgdistrikt, mens præsidentvalget i praksis var en folkeafstemning om CCM-leder Ali Hassan Mwinyis kandidatur.

Antal valgdistrikter, og dermed sæder i nationalforsamlingen, blev forøget fra 119 til 130. Valgopslutningen var  % af de  registrerede stemmeberettigede.

Dette var det sidste etpartivalg i Tanzania, da forbuddet mod andre partier blev ophævet i 1992.

Resultater

Præsident

Nationalforsamlingen

Referencer 

1990
Tanzania 1990
Valget i Tanzania 1985

Valget i Tanzania 1990 blev afholdt den 27. oktober 1985. Tanzania var på det tidspunkt en ettpartistat, med Chama cha Mapinduzi (CCM) som det eneste lovlige parti. I valget til nationalforsamlingen var der to kandidater fra samme parti i hvert valgdistrikt, mens præsidentvalget i praksis var en folkeafstemning om CCM-lederen Ali Hassan Mwinyis kandidatur til at efterfølge Julius Nyerere som præsident.

Flere ændringer blev lavet op til dette valget, blandt andet en forøgelse af valgdistrikter (og dermed sæder i nationalforsamlingen) fra 106 til 119, og afskafftelse af de 20 regionale sæder som blev valgt af parlamentsmedlemmerne, og indføring af 15 reserverede sæder for kvinder. Aldersgrænsen for stemmeret blev sat ned fra 21 til 18 år, og en grundlovsændring fra året før begrænsede antal valgperioder en præsident kunne sidde til to.

Valgdeltagelsen lå på 74 % til nationalforsamlingen og 75 % i præsidentvalget.

Resultater

Præsident

Nationalforsamlingen

Referencer 

1985
Tanzania 1985